เมินจ่ายค่าเสียหาย51ราย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

กรุงเทพฯโยนรัฐบาลช่วยเหลือ
ชดใช้แค่แบงก์บัวหลวงโลตัสโพสต์ทูเดย์ — กรุงเทพประกันภัย จ่ายเฉพาะผู้ทำประกันภัยก่อการร้าย 2 ราย ธนาคารกรุงเทพ โลตัส พระราม 4 รวม 82 ล้านบาท 
นายชัย โสภณพนิช ประธานคณะผู้บริหาร บริษัท กรุงเทพประกันภัย เปิดเผยว่า บริษัทได้เข้าไปประเมินความเสียหายเบื้องต้นของผู้เอาประกันภัยที่ได้รับผลกระทบจากเหตุการณ์ความไม่สงบทางการเมือง พบว่ามีลูกค้า 51 รายที่บริษัทไม่สามารถจ่ายค่าสินไหมทดแทน เนื่องจากทำประกันภัยทรัพย์สินและอัคคีภัยมีทุนประกันรวม 5,000 ล้านบาท แต่ไม่ได้ทำประกันภัยก่อการร้าย
“หลักใหญ่ของการรับประกันจะไม่คุ้มครองเรื่องที่เกี่ยวกับการเมือง ซึ่งถ้าความเสียหายเกิดขึ้นจากการเมืองก็คงต้องให้รัฐบาลเข้ามาช่วย เพราะคงไม่มีเอกชนรายใดรับผิดชอบได้หมด” นายชัย กล่าว
ทั้งนี้ มีลูกค้าเพียง 2 รายเท่านั้นที่ได้ทำประกันภัยก่อการร้ายไว้และบริษัทสามารถจ่ายค่าสินไหม คือ สาขาธนาคารกรุงเทพ 23 แห่ง และตู้เอทีเอ็มนอกสาขามีค่าเสียหายประมาณ 60 ล้านบาท จากทุนทั้งหมด 200 ล้านบาท 
ทางธนาคารกรุงเทพต้องรับผิดชอบค่าเสียหายส่วนแรกด้วย 1.5 ล้านบาทต่อเหตุการณ์ และมีในส่วนของห้างสรรพสินค้าโลตัส สาขาพระราม 4 ที่ต้องจ่ายค่าเสียหายอีกประมาณ 22 ล้านบาทเต็มทุนประกัน
นายชัย กล่าวว่า การจ่ายค่าสินไหมที่เกิดขึ้นจะไม่ส่งผลกระทบทางด้านการเงินของบริษัท เนื่องหากเป็นประกันภัยก่อการร้ายแล้ว บริษัทจะส่งงานไปยังบริษัทรับประกันภัยต่อในต่างประเทศ 95% ซึ่งส่วนใหญ่จะมีทุนประกันที่สูง แต่หากลูกค้าทำทุนประกันที่ 12 ล้านบาท บริษัทก็สามารถรับงานไว้เองได้ แต่รับสูงสุดได้ไม่เกิน 25 ล้านบาท
อย่างไรก็ตาม ในส่วนของลูกค้าที่ไม่ได้ซื้อประกันภัยก่อการร้ายไว้ ขณะนี้สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ขอให้สมาคมประกันวินาศภัยสำรวจความเสียหาย เน้นรายย่อยที่มีทุนประกันไม่เกิน 5 ล้านบาท ภายในวันที่ 3 มิ.ย.นี้ และจะสรุปรวบรวมความเสียหายทั้งหมดได้ภายในวันที่ 10 มิ.ย. เพื่อพิจารณาการให้ความช่วยเหลือต่อไป